《七月三日雨不止后一日作》
宋代·张元干

暝色复已夕，雨声全未疏。
掩关颇嗜卧，篝灯空照书。
点滴闻瓦沟，决溜鸣阶渠。
试作华屋想，未减严城居。
大江汹波浪，旷野风号呼。
那知三家村，有此一腐儒。
是身在宇宙，何适非蘧庐。
陵谷傥迁变，楼观皆空虚。
安心无秘法，绝念忘畏途。
生死尚可处，此境固有余。

作者简介：张元干（1091年—约1161年），字仲宗，号芦川居士、真隐山人，晚年自称芦川老隐。芦川永福人（今福建永泰嵩口镇月洲村人）。历任太学上舍生、陈留县丞。金兵围汴，秦桧当国时，入李纲麾下，坚决抗金，力谏死守。曾赋《贺新郎》词赠李纲，后秦桧闻此事，以他事追赴大理寺除名削籍。元干尔后漫游江浙等地，客死他乡，卒年约七十，归葬闽之螺山。张元干与张孝祥一起号称南宋初期“词坛双璧”。